- Albion Rrahmani înscrie pe "bandă rulantă" la Rapid
- Atacantul kosovar a ajuns la 14 goluri marcate
Albion Rrahmani înscrie pe "bandă rulantă" la Rapid! Atacantul kosovar a punctat în duelul cu Farul şi a ajuns la 14 goluri în tricoul giuleştenilor. Vârful lui Cristiano Bergodi i-a egalat pe principalii marcatori ai Ligii 1, Florinel Coman şi Darius Olaru.
Albion Rrahmani a fost transferat de Rapid la începutul sezonului, de la Ballkani. Giuleştenii au plătit 600.000 de euro în schimbul atacantul kosovar de 23 de ani.
Albion Rrahmani înscrie pe "bandă rulantă" la Rapid
Albion Rrahmani a marcat din penalty, în minutul 85 al duelului cu Farul, din prima etapă a play-off-ului. Lovitura de la punctul cu var a fost dictată după ce Rivaldinho l-a faultat în careu pe Paul Iacob.
Albion Rrahmani a ajuns astfel la 14 goluri marcate pentru Rapid, şi se luptă cu Florinel Coman şi Darius Olaru pentru titlul de golgheter al Ligii 1. Atacantul kosovar a marcat 14 goluri, în 16 meciuri bifate în Liga 1, reuşind să mai ofere şi alte trei pase decisive.
În startul sezonului, Albion Rrahmani a marcat două goluri şi pentru fosta sa echipă, Ballkani. Acesta a punctat în "dubla" cu Larne, din preliminariile Conference League.
De cealaltă parte, Florinel Coman şi Darius Olaru au marcat câte 14 goluri în 27 de meciuri bifate la FCSB.
Pe locul secund în clasamentul golgheterilor din Liga 1 se află Philip Otele, de la CFR Cluj, care a marcat 13 goluri. De asemenea, Alexandru Mitriţă, Dan Nistor, Alexandru Pop şi Marius Ştefănescu au marcat câte 11 goluri, pentru Universitatea Craiova, U Cluj, Oţelul, respectiv Sepsi.
Cristiano Bergodi, verdict despre o posibilă plecare a lui Albion Rrahmani de la Rapid
Cristiano Bergodi a oferit un verdict despre o posibilă plecare a lui Albion Rrahmani de la Rapid. Antrenorul giuleştenilor a transmis că e normal să existe un interes pentru atacantul kosovar, deoarece acesta a avut prestaţii foarte solide.
Cristiano Bergodi a avut doar cuvinte de laudă la adresa lui Albion Rrahmani, mărturisind că acesta este concentrat pe deplin la obiectivele pe care le are la Rapid. Antrenorul italian a declarat că după ce se va încheia sezonul, există posibilitatea ca atacantul să se despartă de formaţia giuleşteană, fiind normal interesul altor echipe.
"Rrahmani e un băiat cuminte, e cu picioarele pe pământ. Se gândește să facă un play-off bun. după, vom vedea, pentru un jucător atât de bun, e normal să existe interesul altor echipe.
Deocamdată îl avem noi și ne vom bucura dacă va da goluri până la finalul campionatului", a declarat Cristiano Bergodi, la conferinţa de presă.
Albion Rrahmani a fost convocat şi la naţionala Kosovo, după prestaţiile bune din tricoul Rapidului, din acest an. Atacantul va bifa prima selecţie la naţionala sa, după ce a suferit o accidentare în toamnă, în meciul cu Andorra. Atacantul Rapidului va fi în lotul naţionalei sale pentru duelurile amicale cu Armenia şi Ungaria.